b'\n_START_ARTICLE_\nAcoma\n_START_SECTION_\nEtimologia\n_START_PARAGRAPH_\nLa paraula acoma "Acoma" v\xc3\xa9 d\'Akom\xc3\xa9, o Ac\xc3\xba, que vol dir "el lloc on sempre hem estat" o "poble de la roca blanca". Pueblo \xc3\xa9s una paraula d\'origen castell\xc3\xa0 i fa refer\xc3\xa8ncia tant a la tribu com a la seva arquitectura \xc3\xbanica en la zona sud-oest. Alguns ancians de la tribu afirmen que significa "un lloc que sempre va ser".\n_START_SECTION_\nDemografia\n_START_PARAGRAPH_\nSegons dades de la BIA del 1995, hi havia 6.344 apuntats al rol tribal, per\xc3\xb2 segons el cens dels EUA del 2000 hi havia enregistrats 4.628 individus. El pueblo Acoma (comtat de Sandoval, Nou M\xc3\xa8xic) t\xc3\xa9 2.802 habitants._NEWLINE_Eren 1.500 a l\'arribada dels espanyols, i foren redu\xc3\xafts a 500 en el primer quart del segle XX. Els zuni els coneixien com a hakukya.\n_START_SECTION_\nOr\xc3\xadgens i hist\xc3\xb2ria antiga\n_START_PARAGRAPH_\nEs creu que els pobles de la cultura pueblo s\xc3\xb3n descendents dels antics pobles Anasazi, Mogollon i altres. Aquestes influ\xc3\xa8ncies es veuen en l\'arquitectura, l\'agricultura i l\'art acoma. L\'any 1200 els anasazi abandonaren la llar d\'origen al cany\xc3\xb3 a causa del canvi clim\xc3\xa0tic i l\'agitaci\xc3\xb3 social. Durant dos segles es van produir migracions a la zona i els acoma sorgirien al segle XIII. Aquesta data de fundaci\xc3\xb3 primerenca fa al Pueblo Acoma una de les comunitats habitades m\xc3\xa9s antigues als Estats Units._NEWLINE_El Pueblo es troba a un altipl\xc3\xa0 de 365 peus, unes 60 milles a l\'oest d\'Albuquerque, Nou M\xc3\xa8xic. L\'a\xc3\xafllament i la ubicaci\xc3\xb3 del Pueblo ha protegit la comunitat durant 1.200 anys i tractava d\'evitar conflictes amb els ve\xc3\xafns navahos i apatxes.\n_START_SECTION_\nContacte europeu\n_START_PARAGRAPH_\nEl Pueblo Acoma va tenir contacte amb els exploradors espanyols sl nord d\'Am\xc3\xa8rica Central, i generalment totes les interaccions foren registrades com a pac\xc3\xadfiques. L\'expedici\xc3\xb3 de Francisco V\xc3\xa1squez de Coronado descriv\xc3\xad el Pueblo en 1540 com a "un dels llocs m\xc3\xa9s forts que havia vist" i es mostr\xc3\xa0 "penedit d\'haver anat fins al lloc". Durant aquest temps, l\'\xc3\xbanic acc\xc3\xa9s al Pueblo Acoma va ser un conjunt d\'escales gaireb\xc3\xa9 verticals tallades a la roca. Es creu que expedici\xc3\xb3 de Coronado va ser el primer contacte europeu amb els acoma._NEWLINE_Pel 1598 les relacions amb els espanyols havien disminu\xc3\xaft. Al desembre d\'aquest any, els acoma van saber que Juan de O\xc3\xb1ate tenien la intenci\xc3\xb3 de colonitzar la zona. Els acoma emboscaren un grup d\'homes d\'O\xc3\xb1ate, matant-ne 11 d\'ells, incl\xc3\xb2s el nebot d\'O\xc3\xb1ate. Els espanyols es van venjar dels acoma cremant la major part del poble i matant-ne m\xc3\xa9s de 600 persones i fent presoneres aproximadament 500 persones m\xc3\xa9s. Els presoners van ser for\xc3\xa7ats a l\'esclavitud i els homes majors de 25 anys van patir l\'amputaci\xc3\xb3 del seu peu dret. Una filera de cases al costat nord de l\'altipl\xc3\xa0 encara conserven les marques del foc iniciat per un can\xc3\xb3 durant la guerra Acoma._NEWLINE_Els supervivents de la massacre d\'Acoma pogueren recuperar-se i reconstruir la seva comunitat i O\xc3\xb1ate procediria a for\xc3\xa7ar els Acoma i altres indis locals a pagar impostos pels cultius, el cot\xc3\xb3 i la m\xc3\xa0 d\'obra. Els espanyols tamb\xc3\xa9 van portar missioners cat\xc3\xb2lics a l\'\xc3\xa0rea. L\'espanyol reanomenaren els pobles amb noms de sants i va comen\xc3\xa7ar a construir-hi esgl\xc3\xa9sies. Hi van ser introdu\xc3\xafts nous cultius, incloent pr\xc3\xa9ssecs, pebrots i blat. Un Reial decret de 1620 va crear c\xc3\xa0rrecs civils a cada poble, incloent Acoma, amb un governador per acompanyar el c\xc3\xa0rrec. La revolta va portar refugiats d\'altres pobles. Els que finalment va deixar Acoma formarien el Pueblo Laguna._NEWLINE_Els acoma tamb\xc3\xa9 patiren epid\xc3\xa8mies de verola i incursions dels apatxes, comanxes, i utes.  En l\'ocasi\xc3\xb3, els acoma estarien del costat dels espanyols per lluitar contra les tribus n\xc3\xb2mades. El acoma practicaven la seva religi\xc3\xb3 en secret. Els matrimonis mixtos tamb\xc3\xa9 eren comuns entre els acoma i altres pobles i llogarets hisp\xc3\xa0nics. Aquestes comunitats es barrejaren per a formar la cultura de Nou M\xc3\xa8xic.\n_START_SECTION_\nSegles XIX i XX\n_START_PARAGRAPH_\nDurant el segle XIX el poble Acoma, en tractar de defensar la vida tradicional, tamb\xc3\xa9 van adoptar aspectes de l\'anteriorment rebutjades cultura i religi\xc3\xb3 espanyola. Per la d\xc3\xa8cada de 1880 els ferrocarrils van treure als pueblos del seu a\xc3\xafllament. A la d\xc3\xa8cada de 1920, l\'All Indian Pueblo Council es van reunir per primera vegada en m\xc3\xa9s de 300 anys. En resposta a l\'inter\xc3\xa8s del Congr\xc3\xa9s en l\'apropiaci\xc3\xb3 de terres d\'ind\xc3\xadgenes Pueblo, el Congr\xc3\xa9s dels Estats Units va aprovar la Pueblo Lands Act el 1924. Malgrat l\'\xc3\xa8xit en la retenci\xc3\xb3 de la propietat de la seva terra, el segle XX va ser dif\xc3\xadcil per a la superviv\xc3\xa8ncia de les tradicions culturals acoma. Al seu territori s\'hi instal\xc2\xb7laren missioners i escoles protetant i el Bureau of Indian Affairs va for\xc3\xa7ar als nens acoma a assistir als internats. Cap al 1922 la majoria dels infants de la comunitats eren a escoles internat.\n_START_SECTION_\nEn l\'actualitat\n_START_PARAGRAPH_\nAvui encara hi ha a la mesa prop de 300 cases hist\xc3\xb2riques de tova de dos i tres pisos, amb escales exteriors que s\'utilitzen per accedir als nivells superiors, on viuen els residents. L\'acc\xc3\xa9s a la mesa \xc3\xa9s per una carretera constru\xc3\xafda a la cara de la roca durant la d\xc3\xa8cada de 1950. Aproximadament 30 persones o menys viuen permanentment a la mesa, amb una poblaci\xc3\xb3 cada vegada m\xc3\xa9s gran els caps de setmana amb visites dels membres de la fam\xc3\xadlia i turistes, uns 55.000 a l\'any._NEWLINE_El Pueblo Acoma  no t\xc3\xa9 electricitat, aigua corrent o tractament d\'aig\xc3\xbces residuals. La mesa \xc3\xa9s envoltada per una reserva d\'unes 600 milles quadrades. Els membres de la tribu viuen tant dintre com fora de la reserva. Tanmateix, la cultura Acoma contempor\xc3\xa0nia segueix sent relativament tancada. Segons el cens dels Estats Units de 2010 unes 4,989 persones s\'identifiquen com a acoma._NEWLINE_Molts acoma desaproven que Juan de O\xc3\xb1ate sigui considerat el fundador de Nou M\xc3\xa8xic. El 1998, despr\xc3\xa9s que es va erigir una est\xc3\xa0tua en homenatge a O\xc3\xb1ate a l\'O\xc3\xb1ate Monument Center d\'Alcalde, alg\xc3\xba va tallar els peus de bronze dreta de la seva est\xc3\xa0tua amb una motoserra.\n_START_SECTION_\nGovern i reserva\n_START_PARAGRAPH_\nEl govern acoma era mantingut per dues persones: un cacique, o al cap del Pueblo, i un capit\xc3\xa0 de guerra, que servirien fins a la seva mort. Ambd\xc3\xb3s individus mantenen fortes connexions religioses amb la seva tasca, representant la teocr\xc3\xa0cia de la governabilitat acoma. Els espanyols finalment imposaren un grup per supervisar el pueblo, per\xc3\xb2 el seu poder no va ser pres seriosament pels afers acoma. El grup espanyol treballaria amb situacions externes i era integrat per un governador, dos tinents governadors, i un consell. El acoma tamb\xc3\xa9 van participar en l\'All Indian Pueblo Council, creat en 1598 i que va tornar a sorgir en el segle XX._NEWLINE_Avui els acoma mantenen aproximadament 500.000 acres de llur terra tradicional. El paisatge \xc3\xa9s esquitxat per meses, valls, turons, i rierols amb una mitjana d\'uns 7.000 metres d\'altitud, amb prop de 10 polzades de pluja cada any. Des de 1977 els acoma han adquirit terrenys a trav\xc3\xa9s de diverses adquisicions de terres. A la reserva nom\xc3\xa9s els membres tribals poden ser propietaris de la terra i gaireb\xc3\xa9 tots els membres inscrits en s\xc3\xb3n propietaris. El cacic est\xc3\xa0 encara actiu en la comunitat, i \xc3\xa9s del clan ant\xc3\xadlop. El cacic nomena els membres del consell tribal, el personal i el governador._NEWLINE_En 2011 el pueblo Acoma i el Pueblo Santa Clara van patir una forta inundaci\xc3\xb3. Nou M\xc3\xa8xic els va enviar 1 mili\xc3\xb3 de d\xc3\xb2lars per finan\xc3\xa7ar les preparacions d\'emerg\xc3\xa8ncia i els danys per a les v\xc3\xadctimes i la governadora Susana Mart\xc3\xadnez sol\xc2\xb7licit\xc3\xa0 finan\xc3\xa7ament addicional de la Federal Emergency Management Agency.\n_START_SECTION_\nReligi\xc3\xb3\n_START_PARAGRAPH_\nLa religi\xc3\xb3 tradicional acoma subratlla l\'harmonia entre la vida i la natura. El sol \xc3\xa9s un representant de la de\xc3\xaftat creadora. Les muntanyes que envolten la comunitat, el sol dalt i la terra baix ajuden a equilibrar i definir el m\xc3\xb3n Acoma. Les cerim\xc3\xb2nies religioses tradicionals poden girar al voltant de les condicions meteorol\xc3\xb2giques, incloent la recerca d\'assegurar la precipitaci\xc3\xb3 saludable. Els acoma tamb\xc3\xa9 utilitzen kachina en els rituals. Els pueblo tamb\xc3\xa9 tenia un o m\xc3\xa9s kiva, que feien servir com c\xc3\xa0meres religioses. El l\xc3\xadder de cada Pueblo exercia com a l\xc3\xadder religi\xc3\xb3s de la comunitat o cacic. El cacic observaria el Sol i l\'utilitzen com a guia per a les cerim\xc3\xb2nies, algunes de les quals es mantenen en secret._NEWLINE_Molts acoma s\xc3\xb3n cat\xc3\xb2lics, per\xc3\xb2 barregen aspectes del catolicisme i la seva religi\xc3\xb3 tradicional. Encara es realitzen molts rituals antics. Pel setembre els acoma honren llur sant patr\xc3\xb3, Sant Esteve. Per a la diada la mesa obre la celebraci\xc3\xb3 al p\xc3\xbablic. M\xc3\xa9s de 2.000 pelegrins assisteixen a les festes de Sant Esteve. La celebraci\xc3\xb3 comen\xc3\xa7a a la missi\xc3\xb3 San Estevan Del Rei Missi\xc3\xb3 i es treu de l\'altar una ef\xc3\xadgie tallada en pi de Sant Esteve que es porta a la pla\xc3\xa7a principal amb gent cantant, disparant rifles, i campanades. La process\xc3\xb3 passa llavors pel cementiri, pels carrers estrets i per a la pla\xc3\xa7a. En arribar a la pla\xc3\xa7a l\'ef\xc3\xadgie es col\xc2\xb7loca en un santuari folrat amb mantes teixides, que est\xc3\xa0 custodiat per dos homes acoma. Despr\xc3\xa9s de la celebraci\xc3\xb3 hi ha el ball i la festa. Durant el festival es venen productes de cer\xc3\xa0mica i cuina tradicional.'